Преузето са [www.pravno-informacioni-sistem.rs](http://www.pravno-informacioni-sistem.rs/)

**908**

На основу члана 34. став 7. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16),

Министар пољопривреде, шумарства и водопривреде доноси

**ПРАВИЛНИК**

**о изменама и дoпунама Прaвилникa о подстицајима за спровођење активности у циљу подизања конкурентности кроз сертификацију система квалитета хране, органских производа и производа са ознаком географског порекла**

**(Објављено у „Службеном гласнику РС“, број 17/2021 од 26.02.2021. године)**

Члан 1.

У Правилнику о подстицајима за спровођење активности у циљу подизања конкурентности кроз сертификацију система квалитета хране, органских производа и производа са ознаком географског порекла („Службени гласник РС”, бр. 39/18 и 44/18 – др. закон), у члану 1. став 2. мења се и гласи:

„Сертификација, у смислу овог правилника, јесте поступак контроле и оцењивања процеса производње и добијеног производа, што укључује и лабораторијске анализе за проверу квалитета производа добијених методама органске производње, пољопривредних и прехрамбених производа са ознаком географског порекла (у даљем тексту: производи са ознаком географског порекла) и пољопривредних и прехрамбених производа са националном ознаком вишег квалитета „српски квалитет” (у даљем тексту: производи са ознаком „српски квалитет”), које су извршене у лабораторијама овлашћеним од стране министарства надлежног за послове пољопривреде (у даљем тексту: Министарство) у складу са посебним прописима, као и издавање сертификата којим се потврђује њихова усклађеност са прописаним захтевима у погледу производње и квалитета, односно потврде о усаглашености производа са спецификацијом за производе са ознаком „српски квалитет.ˮ.

После става 2. додаје се став 3. који гласи:

„Сертификација за органску производњу, у смислу овог правилника, поред лабораторијских анализа из става 2. овог члана подразумева издавање сертификата за органске производе и/или потврде да је производња и/или процес производње у складу са прописима којима се уређује органска производња, а потврда се издаје за произвођаче чија је производња у периоду конверзије или у пoступку издaвaњa сeртификaтa нaкoн зaвршeнoг пeриoдa кoнвeрзиje.ˮ.

Члан 2.

У члану 4. став 1. тачка 4) мења се и гласи:

„4) сертификат и/или потврду да је производ, производња и/или процес производње у складу са прописима којима се уређује органска производња;”.

После става 1. додају се ст. 2. и 3. који гласе:

„Сертификат и потврду из става 1. тачка 4) овог члана издају контролне организације овлашћене од Министарства, у складу са прописима којим се уређује органска производња.

Потврда из става 1. тачка 4) овог члана налази се у Прилогу 1 – Потврда о усаглашености производње и/или процеса производње у складу са прописима којима се уређује органска производња, који је одштампан уз овај правилник и чини његов саставни део.ˮ

Члан 3.

У члану 6. став 1. тачка 1) реч: „документ” замењују се речју: „потврда”.

Тачка 2. мења се и гласи:

„2) рачун од издаваоца сертификата (дирекције, oгрaнкa или званичног представника, који је на званичном сајту сертификационог тела), односно потврду из члана 4. тачка 6) овог правилника, на име подносиоца захтева о плаћеном износу трошкова сертификације за подстицај за који се подноси захтев, а за подстицаје из члана 2. тачка 5) овог правилника рачун овлашћене контролне организације;”.

Члан 4.

У члану 8. став 3. износ: „500.000 динараˮ замењује се износом: „1.000.000 динараˮ.

Члан 5.

У Обрасцу – Захтев за остваривање права на подстицаје за спровођење активности у циљу подизања конкурентности кроз сертификацију система квалитета хране, органских производа и производа са ознаком географског порекла у \_\_\_\_\_\_\_\_ години, у колони под редним бројем 13. речи: „документа о производњи у периоду конверзијеˮ замењују се речју: „потврдеˮ.

Члан 6.

Оваj правилник ступа на снагу наредног дана од дана објављивања у „Службеном гласнику Републике Србије”.

Број 110-00-00028/2021-09

У Београду, 26. фебруара 2021. године

Министар,

**Бранислав Недимовић,** с.р.

Прилог 1

ПОТВРДА О УСАГЛАШЕНОСТИ ПРОИЗВОДЊЕ И/ИЛИ ПРОЦЕСА ПРОИЗВОДЊЕ У СКЛАДУ СА ПРОПИСИМА КОЈИМА СЕ УРЕЂУЈЕ ОРГАНСКА ПРОИЗВОДЊА

На захтев \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_, адреса \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ овлашћена контролна организација \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ издаје ПОТВРДУ након извршене физичке контроле, дана \_\_\_\_\_\_\_\_\_\_\_\_\_\_\_\_\_\_\_\_\_\_ да је органска производња и/или процес производње произвођача са којим има закључен уговор број \_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_ у складу са прописима којима се уређује органска производња.

|  |  |
| --- | --- |
| Место и датум: | Потпис одговорног лица |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |